**REPUBLIKA HRVATSKA**

**VARAŽDINSKA ŽUPANIJA**

**OPĆINA VIDOVEC**

**Općinski načelnik**

KLASA: 372-03/20-01/12

URBROJ: 2186/10-02/1-20-02

Vidovec, 21. rujna 2020.

Na temelju članka 6. Zakona o zakupu i kupoprodaji poslovnog prostora („Narodne novine“ broj 125/11, 64/15 i 112/18) te članka 9. Odluke o zakupu i kupoprodaji poslovnog prostora u vlasništvu Općine Vidovec (“Službeni vjesnik Varaždinske županije“ br. 25/20), općinski načelnik Općine Vidovec raspisuje sljedeći

**JAVNI NATJEČAJ**

**za davanje u zakup poslovnog prostora**

**I. ZAKUPODAVAC**

OPĆINA VIDOVEC, Trg svetog Vida 9, 42205 VIDOVEC, OIB: 73261610446,

tel: 042 741-201, e-mail: [opcina@vidovec.hr](mailto:opcina@vidovec.hr)

**II. PREDMET ZAKUPA**

|  |  |
| --- | --- |
| Redni broj | 1 |
| Mjesto | Vidovec, zgrada Općine Vidovec, prizemlje |
| Adresa | Trg svetog Vida 9, 42205 Vidovec |
| Površina | 60,35 m2 |
| Djelatnost | uredski i knjigovodstveni poslovi |
| Početna zakupnina | 8,00 kn/m2= 482,80 kn |
| Jamčevina | 965,60 kn |

|  |  |
| --- | --- |
| Redni broj | 2 |
| Mjesto | Vidovec, zgrada Općine Vidovec, prizemlje |
| Adresa | Trg svetog Vida 9, 42205 Vidovec |
| Površina | 7,13 m2 |
| Djelatnost | uredski i knjigovodstveni poslovi |
| Početna zakupnina | 8,00 kn/m2= 57,04 kn |
| Jamčevina | 114,08 kn |

**III. VRIJEME ZAKUPA**

Ugovor o zakupu poslovnog prostora sklapa se na određeno vrijeme od 5 (pet) godina, a smatra se sklopljenim i proizvodi pravne učinke danom njegove solemnizacije (potvrde) od strane javnog bilježnika.

Ugovor o zakupu poslovnog prostora sklapa se kao ovršna isprava sukladno Zakonu o javnom bilježništvu (Narodne novine, br. 78/93, 29/94, 162/98, 16/07, 75/09, 120/16) te svi troškovi solemnizacije ugovora padaju na teret zakupnika.

**IV. ZAKUPNINA**

Početni iznos zakupnine naveden je u točci II. ovog Natječaja.

Ponuđeni iznos mjesečne zakupnine ne može biti manji od početnog iznosa zakupnine.

Osim zakupnine, zakupnik je dužan plaćati troškove tekućeg održavanja poslovnog prostora (redovno održavanje, manji popravci instalirane opreme, uređaja i unutarnjih instalacija, čišćenje poslovnog prostora, soboslikarski radovi, popravci svih oštećenja koja su prouzročena krivnjom zakupnika, kao i drugi troškovi manjih preinaka kojima se ne mijenja konstrukcija, raspored, namjena ili vanjski izgled poslovnog prostora).

Zakupnik snosi i troškove koji proizlaze iz korištenja, održavanja i uređenja prostora (struja, voda, telefon, komunalna naknada, vodna naknada i drugo).

Zakupniku nije dopušteno poslovni prostor dati u podzakup.

**V. JAMČEVINA ZA OZBILJNOST PONUDE**

Svaki ponuditelj dužan je prilikom podnošenja ponude dostaviti i dokaz o uplati jamčevine za ozbiljnost ponude kako je navedeno u točci II. ovog Natječaja, a što iznosi dvostruki iznos početne mjesečne zakupnine za poslovni prostor koji su predmet ovog Javnog natječaja.

Jamčevina se uplaćuje na žiro račun Općine Vidovec IBAN: HR6323600001848400002, model uplate HR68 7706-OIB UPLATITELJA.

**VI. UVJETI NATJEČAJA**

Javni natječaj provodi se sustavom zatvorenih ponuda. Sustav zatvorenih ponuda je postupak u kojem kandidati ponude dostavljaju u zatvorenim kovertama. Pravo podnošenja ponuda imaju fizičke i pravne osobe registrirane za obavljanje tražene djelatnosti.

Poslovni prostor daje se u zakup u postojećem „viđenom stanju“. Poslovni prostor svaki zainteresirani ponuditelj može razgledati na telefonski zahtjev svaki radni dan od 08,00 do 13,00 sati.

Ponuditelj je dužan sklopiti ugovor o zakupu poslovnog prostora i preuzeti poslovni prostor u roku od 15 dana od dana provedenog javnog natječaja.

Ukoliko ponuditelj bez opravdanih razloga ne sklopi ugovor o zakupu poslovnog prostora i preuzme poslovni prostor u roku od 15 dana od provedenog Javnog natječaja, smatrati će se da je odustao od sklapanja ugovora te općinski načelnik može izabrati, drugu po redu, najpovoljniju ponudu, odnosno poništiti Javni natječaj za tu lokaciju i raspisati novi javni natječaj te će se objava za javni natječaj za predmetni poslovni prostor ponoviti.

Na javnom natječaju ne može sudjelovati kandidat koji je zakupnik poslovnog prostora Općine Vidovec, a koji ne ispunjava obveze iz ugovora o zakupu ili ih neuredno ispunjava.

Najpovoljnijom ponudom smatrati će se ponuda koja uz ispunjavanje uvjeta ovog Javnog natječaja sadrži najviši iznos mjesečne zakupnine.

Ponude koje ne sadrže sve navedene priloge smatrati će se nepotpunima te se neće razmatrati.

Dodatne informacije o poslovnom prostoru zainteresirani mogu dobiti na telefonski broj 042/ 741-201.

**VII. OSTVARIVANJE PRAVA PREDNOSTI NA SKLAPANJE UGOVORA O**

**ZAKUPU POSLOVNOG PROSTORA**

Pravo prednosti na sklapanje ugovora o zakupu poslovnog prostora imaju osobe određene Zakonom o hrvatskim braniteljima iz Domovinskog rata i članovim njihovih obitelji ako se te osobe u svojoj prijavi na Javni natječaj pozovu na to pravo, ako ispunjavaju uvjete iz Javnog natječaja i prihvate najviši ponuđeni iznos zakupnine.

**VIII. SADRŽAJ PONUDE**

Ponuda obavezno treba sadržavati: ime i prezime / naziv, adresu i OIB pravne ili fizičke osobe koja se natječe, državljanstvo ako se natječe fizička osoba, ponuđeni mjesečni novčani iznos zakupnine koja se nudi, brojkom i slovima i prijedlog sadržaja koji ponuditelj namjerava obavljati u poslovnom prostoru.

Ponudi treba priložiti:

1. ispravu o upisu u poslovni (sudski, strukovni, obrtnički ili drugi odgovarajući) registar iz koje je vidljivo da je ponuditelj registriran za obavljanje djelatnosti koju namjerava obavljati u predmetnom poslovnom prostoru;
2. potvrdu izdanu od Porezne uprave o nepostojanju poreznog duga, ne stariju od 3 mjeseca;
3. potvrdu izdanu od Općine Vidovec o nepostojanju duga prema Općini Vidovec;
4. izjavu o prihvaćanju općih uvjeta zakupa (obrazac izjave može se preuzeti na mrežnim stranicama Općine Vidovec [www.vidovec.hr](http://www.vidovec.hr) – Natječaji);
5. Dokaz o uplati jamčevine za ozbiljnost ponude iz točke II. ovog Javnog natječaja;
6. Potvrdu o statusu člana obitelji smrtno stradalog hrvatskog branitelja iz Domovinskog rata, odnosno zatočenog ili nestalog hrvatskog branitelja iz Domovinskog rata ili potvrdu o statusu hrvatskog ratnog vojnog invalida iz Domovinskog rata ili potvrdu o statusu hrvatskog branitelja iz Domovinskog rata za osobe koje se pozivaju na pravo prvenstva iz točke VII. ovog Javnog natječaja.

Ako se ponuditelj natječe za više oglašenih poslovnih prostora, za svaki je u obvezi dati odvojenu ponudu u posebnoj omotnici s dokumentacijom koju ponuda mora sadržavati.

**IX. ROK ZA DOSTAVU PONUDA**

Ponude na natječaj dostavljaju se u zatvorenoj omotnici s naznakom „Natječaj za zakup poslovnog prostora“ na adresu OPĆINA VIDOVEC, Trg svetog Vida 9, 42205 Vidovec.

Rok za dostavu ponuda je 02. listopada 2020.g., do 13,00 sati, bez obzira na način dostave.

**X. JAVNO OTVARANJE PONUDA**

Javno otvaranje ponuda održat će se 02. listopada 2020. u 13:00 sati u prostorijama Općine Vidovec, Trg svetog Vida 9. Otvaranju ponuda imaju pravo biti nazočni zainteresirani ponuditelji, a moraju biti obavezno nazočni ako su se u svojoj prijavi pozvali na korištenje prava prednosti iz članka VII. Javnog natječaja.

Zakupodavac do sklapanja ugovora o zakupu zadržava pravo izmjene, odnosno poništenja natječaja u cijelosti ili djelomično u svakoj njegovoj fazi i neprihvaćanja niti jedne pristigle ponude za zakup te će u tom slučaju svi ponuditelji za predmetne poslovne prostore biti obaviješteni putem pošte ili elektronske pošte na adresu navedenu u ponudi.

#### OPĆINSKI NAČELNIK

Bruno Hranić